Sukobi u Libiji
Najmanje 30 ljudi stradalo je u borbama koje su usledile pošto su snage odane Gadafiju pokrenule ofanzivu u nameri da preuzmu Zaviju
U Tripoliju, Gadafijeve snage bacile su suzavac na nekoliko stotina anti-vladinih demonstranata koji us se okupili posle molitve, uzvikujući "Gadafi je neprijatelj Boga". Pro i anti-Gadafijeve snage sukobile su se i u istočnoj luci Ras Lanuf, dok su se opozicioni demonstranti okupili u Bengaziju, koji kontrolišu pobunjenici. Ranije danas, libijski ratni avioni treći dan zaredom napali su vojnu bazu u blizini Ajdabije, još jednog grada pod kontrolom pobunjenika, koji su saopštili da nije načinjena nikakva šteta. U međuvremenu, interpol je izdao globalnu uzbunu protiv Gadafija i 15 drugih libijskih državljana, među kojima su neki od članova njegove porodice i bliski saradnici. Njome se upozoravaju zemlje članice na "opasnost koju predstavlja kretanje" tih osoba i njihove imovine, što je verovatno povezano sa otvaranjem istrage protiv gadafija i njegovih saradnika od strane Međunardonog krivičnog suda, pod sumnjom da su možda počinili zločine protiv čovečnosti. U međuvremenu, međunarodna zajednica nastoji da pomogne hiljadama stranaca da se evakuišu iz Libije. Tokom jučerašnjeg susreta sa meksičkim kolegom u Beloj kući, američki predsednik Barak Obama izjavio je da nasilje u Libiji mora da se okonča. On je ponovio da je libijski lider Moamer Gadafi izgubio legitimitet i da mora da ode. Obama je takođe obećao pomoć onima, koji beže od nasilja u Libiji. „ U međuvremenu, libijski pobunjenici zadržali su kontrolu u gradu Brega, nekih 800 kilometara istočno od prestonice Tripolija. U tom gradu se inače nalazi ključna naftna infrastruktura, a pobunjenici su uspeli da održe svoje pozicije uprkos vazdušnim napadima vladinih snaga. Jedan libijski pobunjenik kaže da se bori da oslobodi svoju zemlju. Zbog pobune protiv Gadafijeve 41-godišnje vladavine, Libija proizvodi skoro upola manje nafte od uobičajenim 1,6 miliona barela dnevno. Vlada međutim tvrdi da njene rafinerije rade normalno.